Mandat de arestare pe numele lui Marilyn Manson. Artistul este acuzat de agresiune.
Poliţia din SUA a emis un mandat de arestare pe numele lui Marilyn Manson. Artistul este acuzat de două acte de agresiune. La începutul anului, Manson a fost acuzat de mai multe femei de agresiune sexuală.
Poliţia din statul american New Hampshire a emis un mandat de arestare pentru cântăreţul Marilyn Manson, relateză BBC.Manson, în vârstă de 52 de ani, este acuzat de două acte de agresiune, ca urmare a acţiunilor din timpul unui concert din 2019. Potrivit poliţiei, Manson şi impresarii lui au fost informaţi de existenţa mandatului de mai mult timp, însă artistul nu a făcut nimic în acest sens.Departamentul de Poliţie din Gilford spune că, pentru fiecare acuzaţie, artistul riscă o pedeapsă de până la un an de închisoare şi o amendă de până la 2.000 de dolari. Poliţia a spus că acuzaţiile "nu sunt de natură sexuală".La începutul acestei luni, fosta asistentă a lui Manson, Ashley Walters, l-a dat în judecată pe cântăreţ, acuzându-l de agresiune sexuală.Echipa care se ocupă de Marilyn Manson a "negat vehement orice acuzaţie de agresiune".În februarie, Manson a fost concediat de casa de discuri Loma Vista Recordings în urma afirmaţiilor făcute de actriţa Evan Rachel Wood, care a spus că a fost "abuzată în mod repetat" de artist. Manson a negat şi atunci acuzaţiile.